OpenLLM-France/wikimedia huggingface dataset:
# Rosa Galobardes Alsina

Rosa Galobardes Alsina (Sant Llorenç de Morunys, 12 de juny de 1934 - Olesa de Montserrat, 13 de desembre de 2011) fou una dona compromesa i activista social. Molt vinculada al barri del Guinardó de Barcelona on va desenvolupar la seva tasca a favor de la formació de les dones.

## Biografia

Als 12 anys la familia es trasllada a Manresa. Va treballar en una fàbrica textil i a les nit estudiava comerç. Durant aquests anys pertanyia a Acció Catòlica (Hermandad Obrera de Acción Católica) i més endavant a la JOC (Joventut Obrera Cristiana)
El 1958 es traslladà a viure al barri del Guinardó de Barcelona on va desenvolupar la seva tasca social. Als 24 anys es va casar. Va tenir 2 fills i 3 filles. Al 1960, com a conseqüència d'un incendi a una fàbrica del barri va començar a reivindicar que les fàbriques del Guinardó es traslladessin als afores de la ciutat.
Més endavant com a simpatitzant de la JOC i conscient de la situació de descriminació de les dones i que no tenien temps per a elles mateixes va contactar amb mossèn Sardà, rector de la parròquia de la Mare de Déu de Montserrat i li va demanar un local per poder obrir un centre. Va establir contacte amb dones catòliques voluntàries per educar les dones més humils. Per poder obrir el centre va anar a Madrid (ja havia sigut mare per cinquena vegada) a fer un curs d'animadores culturals i així poder portar endavant aquesta tasca. En tornar de Madrid va crear el Centre de Cultura Popular Montserrat l'any 1966.
Gràcies a la seva valentia, coratge, compromís i inconformisme davant la situació que van viure les dones durant la dictadura franquista el Centre de Cultura Popular Montserrat i ella mateixa com a fundadora va obrir un camí d'esperança per a moltes dones del barri del Guinardó.
Des del 10 de març de 2023, té un plaça dedicada a ella al barri del Guinardó, en la confluència del Carrer Teodor Llorente amb Carrer Garrotxa

## Referències

* ↑ «Les Dones fan Història». Tv Horta Guinardó. [Consulta: 26 gener 2017].
* ↑ Segura Soriano, Isabel. Dones d'Horta-Guinardó Itineraris Històrics. Barcelona: Ajuntament de Barcelona, 2007, p. 89. ISBN 978 84 9850 0370.
* ↑ Les dones fan història. Barcelona: Districte d'Horta-Guinardó. Divisió de Serveis Personals.
# Englewood (Kansas)

Englewood és una població dels Estats Units a l'estat de Kansas. Segons el cens del 2000 tenia 109 habitants.

## Demografia

Segons el cens del 2000, Englewood tenia 109 habitants, 49 habitatges, i 29 famílies. La densitat de població era de 42,1 habitants/km².
Dels 49 habitatges en un 24,5% hi vivien nens de menys de 18 anys, en un 55,1% hi vivien parelles casades, en un 4,1% dones solteres, i en un 38,8% no eren unitats familiars. En el 34,7% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,9.
Per edats la població es repartia de la següent manera: un 19,3% tenia menys de 18 anys, un 4,6% entre 18 i 24, un 18,3% entre 25 i 44, un 30,3% de 45 a 60 i un 27,5% 65 anys o més.
L'edat mediana era de 50 anys. Per cada 100 dones de 18 o més anys hi havia 131,6 homes.
La renda mediana per habitatge era de 22.500 $ i la renda mediana per família de 28.750 $. Els homes tenien una renda mediana de 23.750 $ mentre que les dones 0 $. La renda per capita de la població era de 10.744 $. Entorn del 13,3% de les famílies i el 30,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Englewood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Englewood». American Fact Finder. Oficina del Cens dels Estats Units, 12-01-2010.
# Miquel Alexandrí

Miquel Alexandrí o Miquel I d'Alexandria (grec antic: Μιχαήλ) va ser patriarca Ortodox d'Alexandria al segle ix (entre els anys 860 a 870, aproximadament).
Durant el seu mandat com a patriarca els venecians van robar les relíquies de l'evangelista Marc. També hi va haver una gran persecució contra els monjos durant el regnat del califa Al-Mustaín (862-866)
Va escriure l'obra De Unitate Ecclesiae, el 869 o el 870, i una carta dirigida a l'emperador romà d'Orient Basili el Macedoni. Fabricius l'inclou a la Bibliotheca Graeca.

## Referències

* ↑ «Michael I (860-870)». Previous patriarchs. Patriarchate of Alexandria. [Consulta: 10 setembre 2023].
* ↑ Smith, William (ed.). «Michael Alexandrinus». A Dictionary of Greek and Roman biography and mythology. [Consulta: 31 desembre 2022].
# Pokrovka (Baixkíria)

* Per a altres significats, vegeu «Pokrovka».
Pokrovka (en rus: Покровка) és un poble de Baixkíria, a Rússia, que en el cens del 2010 tenia 169 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Capelleta de visita domiciliària

La capelleta de visita domiciliària és una pràctica de devoció cristiana consistent a venerar una imatge de la Mare de Déu o d'un sant que hom porta, dins una capelleta, de casa en casa. Tingué una especial devoció la capelleta de la Sagrada Família. És una pràctica de més de cent anys d'història, realitzada a través d'una xarxa de veïnatge enllaçada i comunicada a partir dels itineraris que fan les capelles.
Les capelletes de visita domiciliària són una manera de portar la fe a les llars i a les famílies que no es podien costejar una capella particular. La parròquia és qui n'ostenta la propietat. La capelleta circula cada dia de la setmana per una casa, fins a passar per una trentena de cases, de manera que cada família la té un cop al mes. El calendari de l'itinerari queda recollit amb el llistat amb el nom dels veïns i l'ordre del circuit, al dors o la part frontal de la capella. Al final de la llista hi ha la persona caladora, que cuida de la capelleta. En estar pensades per a ser transportades, tenen una nansa a la part superior i van protegides amb un vidre i unes portes. Contenen un llibret d'instruccions sobre com s'ha de rebre i acomiadar la capella, amb unes pregàries, i les normes de comportament davant de la capella. També tenen una guardiola a la base i el llistat de veïns i cases per on circulava.
Les capelles més primitives són les dels ermitans o aplegadors, que predicaven i captaven amb aquestes capelles. Circula, per exemple, una capella originària d'ermità amb l'advocació de la Mare de Déu de Montgrony. Però qui les va estendre per Catalunya, des de principis del segle xx, va ser el pare Manyanet, fundador dels Fills de la Sagrada Família.

## Referències

* ↑ «Capelleta de visita domiciliària». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 Mor, Laura. «Què són les capelletes de visita domiciliària?». Catalunya Religió, 28-01-2020. [Consulta: 9 març 2020].
* ↑ Arrimany, Joan «Les capelletes de visita domiciliària a Manlleu». Revista Etnologia, p.129-130 [Consulta: 9 març 2020].
# Weissella thailandensis

Bacteri grampositiu del gènere Weissella. Presenta morfologia de coc, i les cèl·lules no són mòbils. Pot créixer a temperatures d'entre 25 °C i 37 °C però no a 42 °C.
Produeix àcid a partir de fructosa, arabinosa, mannosa i maltosa, entre d'altres. El seu contingut en G+C és del 38%.
L'espècie es va aïllar per primer cop de pla ra (peix fermentat), un menjar típic de la gastronomia de Tailàndia.

## Referències

* 1 2 Fusco, Vincenzina; Quero, Grazia M.; Cho, Gyu-Sung; Kabisch, Jan; Meske, Diana «The genus Weissella: taxonomy, ecology and biotechnological potential». Frontiers in Microbiology, 6, 17-03-2015. DOI: 10.3389/fmicb.2015.00155. ISSN: 1664-302X.
# Englewood (Florida)

Englewood és una concentració de població designada pel cens dels Estats Units a l'estat de Florida. Segons el cens del 2000 tenia 16.196 habitants.

## Demografia

Segons el cens del 2000, Englewood tenia 16.196 habitants, 8.291 habitatges, i 5.206 famílies. La densitat de població era de 636,1 habitants/km².
Dels 8.291 habitatges en un 10,7% hi vivien nens de menys de 18 anys, en un 55,4% hi vivien parelles casades, en un 5,3% dones solteres, i en un 37,2% no eren unitats familiars. En el 32% dels habitatges hi vivien persones soles el 21,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,94 i el nombre mitjà de persones que vivien en cada família era de 2,36.
Per edats la població es repartia de la següent manera: un 10,3% tenia menys de 18 anys, un 3,2% entre 18 i 24, un 14,1% entre 25 i 44, un 26% de 45 a 60 i un 46,4% 65 anys o més.
L'edat mediana era de 63 anys. Per cada 100 dones de 18 o més anys hi havia 86,9 homes.
La renda mediana per habitatge era de 31.806 $ i la renda mediana per família de 38.978 $. Els homes tenien una renda mediana de 26.568 $ mentre que les dones 21.242 $. La renda per capita de la població era de 23.462 $. Entorn del 5,5% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Englewood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Englewood». American Fact Finder. Oficina del Cens dels Estats Units, 12-01-2010.
# Miró de Sició

Miró (grec antic: Μύρων, llatí: Myron; segle vii aC) fou tirà de Sició, pare d'Aristònim de Sició i avi de Clístenes de Sició. Va guanyar una corona a les carreres de carros a la 33a olimpíada (648 aC). En commemoració d'aquesta victòria va erigir un tresor a Olímpia consistent en dues cambres alineades de forma específica. Ho esmenten Pausànies i Heròdot.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Premis Ondas 1958

Els Premis Ondas 1958 van ser la cinquena edició dels Premis Ondas, entregats a Barcelona el 14 de novembre de 1958. En aquesta edició es diferencien quatre categories: Premis Nacionals de ràdio, locals, internacionals i radiaficionats.

## Nacionals de ràdio

* Millor actriu dramàtica: Aurora Bautista
* Millor actriu còmica: Mary Santpere
* Millor actor: Manuel Dicenta - Cadena SER
* Millor locutora: Luisa Fernanda Martí - Cadena SER
* Millor locutor: José Luis Pécker - Cadena SER
* Millor director: Luis Durán - Cadena SER
* Millor guionista:Enrique González Estefani - RNE
* Millor labor religiosa: Pare Venancio Marcos - RNE
* Millor labor benèfica: Adolfo Fernández - La voz de Madrid
* Millor labor cultural: Antonio Manuel Campoy - RNE
* Millor labor periodística: Ángel Marrero - RNE
* Millor labor musical: Mestre Indalecio Cisneros - Cadena SER
* Millor labor esportiva: Vicente Marco - Cadena SER
* Millor labor taurina: Curro Meloja - Cadena SER

## Locals

* Millor actriu: Tota Alba - TVE
* Millor actor: Mario Beut - Ràdio Barcelona
* Millor locutora: Blanquita Álvarez - TVE
* Millor locutor: Jorge Arandes - RNE Barcelona TVE
* Millor director: Juan Granell - Radio València
* Millor guionista: José Joaquín Marroquí - Radio España Barcelona
* Millor labor benèfica: Pare Emiliano - Radio Bilbao
* Millor labor religiosa: José María Tarrasa - Radio Tarragona
* Millor labor cultural: José María Farré - Radio Zaragoza
* Millor labor periodística: Victoriano Fernández de Asís - TVE
* Millor labor musical: Pare Federico Sopeña - Radio Barcelona
* Millor labor musical: Enrique Fernández Saloni - RNE i Radio Madrid
* Millor labor taurina: Enrique Vila - Radio Sevilla

## Internacionals de ràdio i televisió

* Millor locutora: Heidi Abel - Radio TV Suïssa-Berna (Suïssa)
* Millor locutor: Mario Riva - RAI Roma (Itàlia)
* Millor labor musical: Maestro Alberico Vitalini - Ràdio Vaticà (Santa Seu)
* Millor labor dramàtica: Paddy Chayefsky - NBC-TV- Nova York (Estats Units)
* Millor cap de programes en castellà: Radio Nederland-Hilversum (Països Baixos)

## Radioaficionats

* Antonio Jiménez Moreno - Al-Aaiun (Sàhara Espanyol)
* Lucio Moreno Quintana - Buenos Aires (Argentina)

## Referències

* ↑ Anoche fueron concedidos los Premios Ondas de Radio y Televisión, ABC 18 d'octubre de 1958

## Enllaços externs

* Pàgina web oficial dels Premis Ondas Arxivat 2019-05-06 a Wayback Machine.
# Carambola

«Carambola» té aquests significats:
* Billar: Carambola (billar) disposició de les boles de billar
* Botànica: Fruit tropical de l'espècie Averrhoa carambola
Viccionari
# Fitero (la Torre de Cabdella)

El Fitero és una muntanya de 2.464,1 metres d'altitud que es troba dins del terme municipal de la Torre de Cabdella, al Pallars Jussà.
El Fitero és al nord de la vall del riu de Filià, i a llevant del Pic de Filià, del qual, de fet, és un dels contraforts.

## Enllaços externs

* Institut Cartogràfic de Catalunya
# Wellsboro

Wellsboro és una població dels Estats Units a l'estat de Pennsilvània. Segons el cens del 2000 tenia 3.328 habitants.

## Demografia

Segons el cens del 2000, Wellsboro tenia 3.328 habitants, 1.469 habitatges, i 866 famílies. La densitat de població era de 262,8 habitants/km².
Dels 1.469 habitatges en un 25% hi vivien nens de menys de 18 anys, en un 47% hi vivien parelles casades, en un 9,7% dones solteres, i en un 41% no eren unitats familiars. En el 36,1% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,83.
Per edats la població es repartia de la següent manera: un 20,9% tenia menys de 18 anys, un 7,7% entre 18 i 24, un 23,1% entre 25 i 44, un 24,2% de 45 a 60 i un 24,1% 65 anys o més.
L'edat mediana era de 44 anys. Per cada 100 dones de 18 o més anys hi havia 75,3 homes.
La renda mediana per habitatge era de 30.169$ i la renda mediana per família de 39.898$. Els homes tenien una renda mediana de 37.083$ mentre que les dones 20.492$. La renda per capita de la població era de 18.096$. Entorn del 9,5% de les famílies i el 14,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wellsboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Wellsboro». American Fact Finder. Oficina del Cens dels Estats Units, 12-01-2010.
# Santa Maria La Palma

Santa Maria La Palma és una frazione d'uns 1.000 habitants del comune de l'Alguer, situada uns 15 kilòmetres de la ciutat. Els habitants de la frazione encara es concentren en els camps dels voltants en lloc d'en la pròpia ciutat. Molt a prop es troba l'aeroport de l'Alguer-Fertília.
A la fracció hi ha la seu de l'homònima cantina Santa Maria la Palma, una de les hisendes vinícoles més importants de Sardenya i d'Itàlia.
El clima de la fracció és mediterrani temperat, amb hiverns suaus i estius calorosos i secs. A l'hivern les temperatures no baixen gairebé mai per sota de zero, mentre que les temperatures d'estiu es mantenen per sobre de 35 graus, i de vegades excedeixen de 40. No obstant això, els estius són ventilats per la brisa del mar

## Bibliografia

* Manlio Brigaglia, Salvatore Tola. Dizionario storico-geografico dei Comuni della Sardegna, 1 alla voce Alghero. Sàsser: Carlo Delfino editore, 2006. ISBN 88-7138-430-X.
# Roger Lambrecht

Roger Lambrecht (Sint-Joris-ten-Distel, Beernem, 1 de gener de 1916 - Saint-Pol-de-Léon, França, 4 d'agost de 1979) va ser un ciclista belga que fou professional entre 1945 i 1954. Es va establir a França. Durant aquests anys va assolir 18 victòries, les més destacades són dues etapes al Tour de França.

## Palmarès

* 1946
** 1r del Circuit de l'Aulne
** 1r del Critèrium de Callac
* 1947
** Vencedor d'una etapa del Tour de Finisterre
** Vencedor d'una etapa del Tour de l'Oest
* 1948
** 1r del Gran Premi de Redon
** 1r del Premi d'Hautmont
** 1r de la Plonéour-Lanvern
** 1r de la Dijon-Lió
** Vencedor d'una etapa del Critèrium Maine-Normandie-Anjou
** Vencedor d'una etapa al Tour de França
* 1949
** 1r del Gran Premi de Redon
** 1r del Gran Premi de l'Equipes
** 1r del Critèrium de Sint-Niklaas-Waas
** Vencedor d'una etapa al Tour de França
** Vencedor d'una etapa del Critèrium del Dauphiné Libéré
* 1952
** 1r del Gran Premi de Gros Horloge a Rouen
** 1r del Premi de Saint-Pol de Léon
** Vencedor d'una etapa del Circuit de Finisterre

### Resultats al Tour de França

* 1948. 7è de la classificació general. Vencedor d'una etapa i porta el mallot groc durant dues etapes
* 1949. 11è de la classificació general. Vencedor d'una etapa i porta el mallot groc durant una etapa
* 1950. 13è de la classificació general

## Referències

* ↑ Janssens, Robert. Van koersen en coureurs: Kroniek van een leven in het wielrennen (en neerlandès). Tielt: Terra - Lannoo, 2019-12-03. ISBN 978-94-014-6802-2.
* ↑ Galametz, Frédérique; Bouvet, Philippe. The Official Encyclopedia of the Yellow Jersey: 100 Years of the Yellow Jersey (Maillot Jaune) (en anglès). Londres: Octopus, 2019. ISBN 978-0-600-63648-9.
* ↑ «Roger Lambrecht (Wielrennen) : Palmares en uitslagen». Sportuitslagen. Info Média Conseil. [Consulta: 30 juny 2024].

## Enllaços externs

* Palmarès de Roger Lambrecht (francès)
# Eppie Bleeker

Eppie Bleeker (Bolsward, Súdwest-Fryslân, 5 de maig de 1949) és un ex-patinador de velocitat sobre gel neerlandès, que guanyà dues medalles de bronze al Campionat del Món de patinatge de velocitat de 1973 i 1974. També guanyà el campionat nacional neerlandès de 1974 i 1975.
Millors resultats:
* 500 m. – 38.70 (1977)
* 1000 m. – 1:19.34 (1974)
* 1500 m. – 2:04.59 (1974)
* 3000 m. – 4:34.30 (1975)
* 5000 m. – 8:01.90 (1974)

## Referències

* ↑ «Eppie Bleeker» (en neerlandès). Schaatsstatistieken.nl. [Consulta: 22 abril 2016].
* ↑ «Skater business card of Eppie Bleeker» (en anglès). Speedskatingnews.info. [Consulta: 22 abril 2016].
# Merla castanya

La merla castanya (Turdus rubrocanus) és un ocell de la família dels túrdids (Turdidae).

## Hàbitat i distribució

Habita els boscos de coníferes i altres formacions boscoses de l'Himàlaia, al nord d'Afganistan, nord de Paquistan, nord de l'Índia, Nepal i Sikkim, sud-est del Tibet i sud-oest i centre de la Xina.

## Referències

* ↑ «Merla castanya». Cercaterm. TERMCAT, Centre de Terminologia. Rev. 20/01/2022(català)
# Premis Ondas 1962

Els Premis Ondas 1962 van ser la cinquena edició dels Premis Ondas, atorgades el 14 de novembre de 1962, aprofitant la celebració del XXXVIII Aniversari de la Radiodifusió a Espanya a l'Hotel Ritz de Barcelona. En aquesta edició es diferencien quatre categories: Premis Nacionals de ràdio, nacionals de televisió, internacionals de ràdio i televisió, i especials.

## Nacionals de ràdio

* María Molina, Millor locutora de RNE Madrid
* Tomás Martín Blanco, Millor locutor de SER Madrid
* Aurora Hermida, Millor actriu de la Voz de Madrid
* José María Tavera Baz, Millor autor de RNE Barcelona
* Càritas espanyola, Millor programa religiós de cadena COPE
* El consejo del Doctor. de Cristóbal Martínez-Bordiú, Millor programa científic de la cadena SER
* El club de los niños, Millor programa infantil de Ràdio Madrid
* El mundo del trabajo, Millor programa cultural de Ràdio Córdoba

## Nacionals televisió

* Escala en hi fi, Millor programa musical de TVE
* Telediario, Millor programa informatiu de TVE
* Juan Guerrero Zamora, Millor director de TVE
* Jesús Puente, Millor actor de TVE

## Internacionals de ràdio i televisió

* Maria Leonor, Millor locutora d'Emissora Nacional-Lisboa (Portugal)
* Maurice Biraud, Millor locutor de Ràdio Europa Núm.1-París (Sarre)
* Margot Eskens, Millor actriu de TV Colònia-Colònia (Alemanya)
* Hans Hueller, Millor actor de TV Westernhagen-Munic (Alemanya)
* Enzo Biagi, Millor autor de RAI-Roma (Itàlia)
* Tito Martínez del Box, Millor director Ràdio Belgrano de TV canal 7-Buenos Aires (l'Argentina)
* Ysax pregunta i vostè contesta, Millor programa religiós de Ràdio CiCa-Ontario (el Canadà)
* Le tour du monde, Millor programa informatiu de Ràdio Nations Unies-Nova York (Nacions Unides)
* Discovery, Millor programa científic de BBC-Londres (Gran Bretanya)
* Ayame, Millor programa musical-teatral de Manichi System Osaka-Osaka (el Japó)
* Anne-Marie Peysson, Millor programa infantil d'ORTF-París (França)
* El correo de la cultura, Millor programa cultural de Ràdio HCJK (Colòmbia)

## Especials

* Joaquín Soler Serrano Per la seva aportació personal sol·licitant donatius per als damnificats per les inundacions del Vallés de Ràdio Barcelona (Espanya)
* Ràdio Vaticà Per les emissions de preparació Concili Vaticà II (Vaticà)
* RAI Per les emissions de preparació Concili Vaticà II Roma (Itàlia)

## Referències

* ↑ El XXXVIII Aniversario de la Radiodifusión Española, La Vanguardia, 15 de novembre de 1962
* ↑ El XXXVIII Aniversario de la Radiodifusión Española, ABC, 15 de novembre de 1962

## Enllaços externs

* Pàgina web oficial dels Premis Ondas Arxivat 2019-06-26 a Wayback Machine.
# Caral Vallis

Caral Vallis és un vallis de 64 km de diàmetre de Mercuri. Porta el nom de Caral, una antiga ciutat del Perú, i el seu nom va ser aprovat per la Unió Astronòmica Internacional el 2013.

## Referències

* 1 2 «Caaral Vallis». Gazetteer of Planetary Nomenclature. United States Geological Survey, 07-10-2016. [Consulta: 5 juny 2017].

## Vegeu també

* Llista de valles de Mercuri
# Fortalesa d'Acaray

La Fortalesa d'Acaray o simplement Acaray és un jaciment arqueològic situat a la vall del riu Huaura, prop de la costa nord del Perú, a prop (a la regió del Norte Chico). La impressionant fortalesa es troba en una sèrie de tres pujols, cadascun envoltat d'una sèrie de murs defensius perimetrals que tenen parapets i baluards, que destaquen com testimonis de la naturalesa militar del lloc. Proves de ràdio carboni ha establert que va ser construït sobre 900-200 aC i abandonada vers el 1000-1470. Els turons que envolten la fortalesa són zones més baixes d'ocupació i extensos cementiris, que han estat molt saquejats.